Mahovine, koje su, po građi i morfologiji tijela, također talofite, taksonomski su različito razvrstavane. Nerijetko su, zbog građe svojh višestaničnih spolnih organa (arhegonij), zajedno s papratnjačama, ujedinjavane u skupinu arhegonijate, a pa zajedno s golosjemenjačama i skrivenosjemenjačama, u višu skupinu stablašica − kormofita. Danas se pojam talofita uglavnom upotrebljava u morfološkom smislu, dok u taksonomskom ima ograničeno značenje, budući da je živi svijet, od prvobitnih dvaju carstava, (biljno i životinjsko) razvrstan u najmanje pet. Zato je i nekadašnja taksonomska skupina talofita razvrstana i vrlo različita carstva.